Ducati 749: Καταστρέφεται από οδική βοήθεια [video] | MOTOMAG\nDucati 749: Καταστρέφεται από οδική βοήθεια [video]\nΈχει τους λόγους του να συμπεριφέρεται βάναυσα…\nΈνα Ducati 749 φορτώνεται με τον πλέον βάναυσο τρόπο σε φορτηγό οδικής βοήθειας, ενώ είναι σε άριστη κατάσταση. Είναι το φορτηγό της οδικής βοήθειας που το καταστρέφει στην συγκεκριμένη περίπτωση, χωρίς η μοτοσυκλέτα να έχει το παραμικρό πρόβλημα.\nΔείτε το Video, αλλά διαβάστε οπωσδήποτε την συνέχεια\nΤο video έχει γίνει viral τις τελευταίες ώρες και καθόλου άδικα, είναι από τα πιο ανατριχιαστικά που μπορείς να δεις να συμβαίνει σε μοτοσυκλέτα και κανείς δεν μπορεί να δικαιολογήσει την πράξη του μεταφορέα. Στα σχόλια εισπράττει κατάρες για δέκα γενιές από όλους γενικά, μιας και δεν χρειάζεται να σου αρέσουν τα Ducati για να αντιδράσεις έτσι. Στις μέρες μας έχουμε μάθει να εκτιμάμε την περιουσία περισσότερο και κανείς δεν θέλει να συμβαίνει κάτι τόσο απίστευτα βάρβαρο σε οποιαδήποτε μοτοσυκλέτα.\nΥπάρχει ένα «αλλά».\nΣτις ΗΠΑ έχουν έναν σκληρό νόμο που οδηγεί σε καταστροφή κάθε όχημα που έχει χρησιμοποιηθεί για διαφυγή. Όταν είναι κλεμμένο στο προσέχουν. Θα σου επιστραφεί στην κατάσταση που το βρήκαν. Αν όμως προσπαθήσεις να διαφύγεις από σήμα της αστυνομίας και εν τέλη σε πιάσουν τότε το όχημα σου υπάρχει περίπτωση να θεωρήσει «όπλο που δεν έχει καταγραφεί». Σε μία προσπάθεια να κρατήσουμε την περιγραφή εδώ όσο πιο απλή γίνεται, αλλιώς χρειάζεται ένα ξεχωριστό άρθρο που να εξηγεί τι συμβαίνει σε ορισμένες πολιτείες στις ΗΠΑ, θα πάμε απευθείας στο γεγονός πως η μοτοσυκλέτα αυτή πήγαινε για καταστροφή. Όσο άσχημο και περίεργο κι αν ακούγεται, είναι δυστυχώς έτσι. Εμείς εδώ έχουμε πάντα στο πίσω μέρος του μυαλού μας πως απέναντι στο κράτος δεν υπάρχει τετελεσμένο γεγονός. «Κάποια άκρη θα υπάρχει για μετά», δεν μπορεί - θα σκεφτεί ο οποιοσδήποτε. «Θα τους εξηγήσεις πως έκανες ένα λάθος και θα την πάρεις πίσω, παρόλο που ο νόμος λέει για καταστροφή». Αυτό λέει η δική μας λογική και μπορώ να πω βάση εμπειρίας, πως και στις ΗΠΑ υπάρχουν παραθυράκια σε πολλά πράγματα. Στις περισσότερες των περιπτώσεων όμως οι νόμοι είναι αμετάκλητοι και εκτελέσιμοι, όπως η άμεση καταστροφή τους οχήματός σου σε ορισμένες πολιτείες, όταν μάλιστα έχεις προκαλέσει ατύχημα άλλων, προσπαθώντας να διαφύγεις.\nΣτις ΗΠΑ υπάρχει και η ιδιαιτερότητα πολλοί τηλεοπτικοί σταθμοί να διατηρούν τα δικά τους ελικόπτερα και οι καταδιώξεις να καταλήγουν viral σε όλο τον κόσμο, μιας και καλύπτονται από υψηλής ευκρίνειας video. Στις ταινίες τους, την σύγχρονη μυθοπλασία, οι καταδιώξεις που καταλήγουν σε τεράστιες καραμπόλες είναι επίσης κεντρικό σημείο και οι αρχές βλέπουν μία αύξηση σε προσπάθειες διαφυγής. Το υπόλοιπο όμως, οι συνέπεις, δεν βγαίνει ποτέ προς τα έξω και είναι ένα τέτοιο video που το δείχνει ξεκάθαρα. Αν προκαλέσεις ατύχημα τρέχοντας να ξεφύγεις, θεωρείται απόπειρα δολοφονίας και το όχημα ένα όπλο που δεν έχει καταγραφεί. Δεν έχει σημασία αν εσύ δεν τράκαρες, σημασία έχει πως το προκάλεσες. Εκτός από μπόλικα χρόνια στην φυλακή για κάτι που στην Ελλάδα αντιμετωπίζεται ως ασήμαντο, όπως δυστυχώς και οι ληστείες και ένα σωρό άλλα αδικήματα, η μοτοσυκλέτα σου καταστρέφεται, άμεσα και -προφανώς(!)- αμετάκλητα. Οι νόμοι μάλιστα ακολουθούν τις επιταγές κάθε πολιτείας, κι έτσι κάποια πράγματα, όσο περίεργα κι αν ακούγονται, καταλήγουν ακριβώς σε αυτό το σημείο. Αθώος λοιπόν ο «άκαρδος», «βάρβαρος» κτλ οδηγός της οδικής βοήθειας για τον τρόπο που την φόρτωσε. Η μοίρα αυτής της 749 ήταν να πάει για καταστροφή…\nΚι ένα τελευταίο, επειδή είναι εντυπωσιακά περίεργο που εξακολουθεί να συμβαίνει. Σε πόλεις όπως το Los Angeles που έχουν οριζόντια αναπτυχθεί και υπακούν στην Ιπποδάμεια ρυμοτομία, είναι εξαιρετικά δύσκολο να διαφύγει κανείς. Μιλάμε εκ πείρας. Απλά σταματάς και δέχεσαι τις συνέπειες, δεν είναι Εξάρχεια να χαθείς στα στενά…


ΕΡΓΟΤΕΛΗΣ - Ίσως και μέσα στην εβδομάδα να κλείσει Έλληνα μέσο\nΣτην τελική ευθεία έχουν μπει τα μεταγραφικά θέματα του Εργοτέλη και ίσως μέσα στην εβδομάδα να υπάρχουν εξελίξεις τόσο σε ό,τι αφορά τον μέσο που αγωνίζεται στη δεξιά πλευρά όσο και στον αμυντικό χαφ.\nΟι “κιτρινόμαυροι” κινούνται προσεκτικά και με μυστικότητα για το δεξί χαφ και σύμφωνα με κάποιες πληροφορίες δεν αποκλείεται στην εβδομάδα που διανύουμε να υπάρξει οριστική συμφωνία. Οσο για το όνομα του στον Εργοτέλη κρατούν ως επτασφράγιστο μυστικό και υποστηρίζουν ότι δεν έχει δει ακόμα το φως της δημοσιότητας. “Υπομονή, λίγες μέρες ακόμη. Είμαστε σε καλό δρόμο για ένα παίκτη που δεν τον ξέρει κανείς, έλεγαν χθες άνθρωποι που γνωρίζουν καλά το θέμα.\nΤο μόνο που διαρρέει είναι πως πρόκειται για Έλληνα ποδοσφαιριστή που αγωνίζεται σε ομάδα της Superleague.\nΤην ίδια ώρα ο Μελισσάς βρίσκεται στο Ηράκλειο για διακοπές και φυσικά έχει επαφή με τον Εργοτέλη αφού θέλει να μείνει στην ομάδα. Το πρόβλημα είναι η Ξάνθη που τον ζητάει 45.000 ευρώ για να του δώσει την ελευθέρας του αλλά όσο περνούν οι μέρες τόσο πιο πολύ αυξάνονται οι ελπίδες ο Εργοτέλης να κάνει τελικά την κίνηση για να αγοράσει τα δικαιώματα του ποδοσφαιριστή.\nΑυτές είναι οι δύο βασικές υποθέσεις που έχει να διεκπαιρεώσει ο Εργοτέλης από και και πέρα θα κοιτάξει το θέμα των δανεικών. Αίσθηση προκάλεσε η αρνητική τροπή που πήρε το θέμα Σταθόγλου αφού η διοίκηση είχε προγραμματίσει ραντεβού με τον παίκτη για να του προτείνει επαγγελματικό συμβόλαιο. Πάντως αν και ο εκνευρισμός ήταν διάχυτος γι’αυτή την εξέλιξη στον Εργοτέλη απέφυγαν χθες να υψώσουν τους τόνους.


Εκλογές 2019 - Τσίπρας: Χαλαρό... καφεδάκι στο Παλαιό Φάληρο [pics]\nNewsIT Εκλογες Εκλογες 2019 – Τσιπρας: Χαλαρο… καφεδακι στο Παλαιο Φαληρο [pics]\nΈνα… χαλαρό καφεδάκι απήλαυσε ο Αλέξης Τσίπρας νωρίς το μεσημέρι του Σαββάτου (22.06.2019).\nΟ Αλέξης Τσίπρας βρέθηκε στο εναλλακτικό καφενείο “Παντοκαφενές”, όπου είχε συνάντηση με νέους επιστήμονες και εκπροσώπους startups.\nΦυσικά δεν παρέλειψε να… δοκιμάσει και το καφεδάκι που σερβίρεται στο μαγαζί. Το ίδιο έπραξαν και οι Κατερίνα Παπακώστα, Θανάσης Θεοχαρόπουλος, Νίκος Παππάς, Θεανώ Φωτίου και Γιάννης Μουζάλας που ήταν μαζί του.\nΟ πρωθυπουργός αναφέρθηκε στις δύο… Ελλάδες που συγκρούονται κατά την επίσκεψή του στο ΚοινΣΕΠ του Παλαιού Φαλήρου όπου συνομίλησε με εκπροσώπους νεοφυών επιχειρήσεων. Μίλησε για την Ελλάδα της δημιουργίας και της υγιούς επιχειρηματικότητας, των νεοφυών επιχειρήσεων απέναντι στην παρασιτική Ελλάδα, την Ελλάδα της διαφθοράς και της διαπλοκής,\nΑνέφερε ακόμη ότι η κυκλική οικονομία είναι το μοντέλο που ταιριάζει στην Ελλάδα και μπορεί να είναι απάντηση στην κρίση και «θα ήταν λάθος να γυρίσουν πίσω στο εξαιρετικά ανταγωνιστικό μοντέλο, όπου κάποιοι επιτήδειοι θα μπορούν φοροδιαφεύγοντας και συμπιέζοντας εργασιακό κόστος να έχουν δυνατότητα να επιβιώνουν έναντι υπολοίπων που κάνουν προσπάθεια». «Είναι ένα νέο μοντέλο που μπορεί να είναι η απάντηση στην υψηλή ανεργία αλλά και στο πρότυπο της επιχειρηματικότητας. Θέλουμε νέους ανθρώπους και επιχειρηματίες να έχουν την ευκαιρία να δημιουργήσουν στον τόπο τους. Να έχουν την δυνατότητα κερδοφορίας αλλά όχι αισχροκέρδειας», τόνισε.\nΑυξήθηκε η χρηματοδότηση στη έρευνα από το 0,6% του ΑΕΠ στο 1% του ΑΕΠ\nΤο χρηματοπιστωτικό σύστημα είναι το τελευταίο εμπόδιο\nΑΛΕΞΗΣ ΤΣΙΠΡΑΣΕΚΛΟΓΕΣΕΚΛΟΓΕΣ 2019ΠΑΠΑΚΩΣΤΑ ΚΑΦΕΣΤΣΙΠΡΑΣ ΚΑΦΕΣ


Μητσοτάκης στο Bloomberg: Θέλουμε την Ελλάδα success story της ευρωζώνης - Δημοκρατική της Ρόδου\nΜητσοτάκης στο Bloomberg: Θέλουμε την Ελλάδα success story της ευρωζώνης\n«Κάτι πραγματικά αλλάζει στην Ελλάδα. Εχουμε μια ισχυρή εντολή. Το επενδυτικό κλίμα κινείται σε σωστή κατεύθυνση, οι αποδόσεις των ομολόγων πέφτουν και υπάρχει μια αίσθηση αισιοδοξίας στην Ελλάδα που μας επιτρέπει να προωθήσουμε την ατζέντα μας με επιθετικό τρόπο. Έχουμε ξεκάθαρο σχέδιο. Θέλουμε να μειώσουμε τους φόρους, να κάνουμε ευκολότερο σε διεθνείς και εγχώριες επιχειρήσεις να επενδύσουν , θέλουμε να δώσουμε λύση στο τραπεζικό μας πρόβλημα. Ο στόχος μου είναι πολύ απλός, θέλω να κάνω την Ελλάδα το success story της ευρωζώνης τα επόμενα 3 με 4 χρόνια», είπε μεταξύ άλλων στην πρώτη του απάντηση ο κ. Μητσοτάκης.\nΣχετικά με τα πρωτογενή πλεονάσματα και αν έχει τεθεί στους πιστωτές θέμα μείωσής τους:\n«Φυσικά και το έχουμε θέσει. Και από την αρχή έχουμε πει ότι αυτά τα πλεονάσματα είναι απομεινάρια του παρελθόντος όταν υπήρχε μικρή εμπιστοσύνη στην Ελλάδα. Τώρα κινούμαστε πολύ γρήγορα για να αποκαταστήσουμε αυτή την εμπιστοσύνη. Και στην οικονομία και στην κυβέρνηση και να συζητήσουμε για μείωση αυτών των πλεονασμάτων για το 2021, όχι αναγκαστικά από το επόμενο έτος. Έχουμε εμπιστοσύνη ότι θα πιάσουμε τους στόχους του επόμενου έτους (…) Μπορούμε να πετύχουμε έναν συμβιβασμό που δεν θα θέτει σε κίνδυνο τη δημοσιονομική σταθερότητα και θα μας επιτρέπει να προωθήσουμε την ατζέντα μας για μείωση των φόρων και να κρατήσει τη συζήτηση για μείωση των πρωτογενών πλεονασμάτων ενεργή. Νομίζω ότι υπάρχει καλή δυναμική υπέρ των επιχειρημάτων μας».\nΕρωτηθείς για το ρόλο που παίζουν οι τράπεζες στην ελληνική οικονομία και το αν παραμένουν εύθραυστες.\n«Έχουμε κινηθεί γρήγορα ώστε να δώσουμε τη δυνατότητα στις τράπεζες να απαλλαγούν από μη εξυπηρετούμενα δάνεια και να παράσχουν κεφάλαια στην πραγματική οικονομία. Κινούμαστε με μεγάλη αποφασιστικότητα προς αυτή την κατεύθυνση. Χρειαζόμαστε διαρθρωτικές μεταρρυθμίσεις, την αντιμετώπιση του θέματος των τραπεζών καθώς και την δημιουργία του αναγκαίου δημοσιονομικού χώρου. Αν αποκαταστήσουμε αυτούς τους τρεις πυλώνες δεν βλέπω το λόγο να μην επιστρέψει η Ελλάδα σε μια υγιή ανάπτυξη και να στείλουμε ένα ξεκάθαρο μήνυμα ότι η Ελλάδα έχει αφήσει πίσω της την κρίση», σημείωσε.\nΑναφερόμενος στη συνάντησή του με τον πρόεδρο της Τουρκίας είπε ότι έθεσε στον κ. Ερντογάν το θέμα των αυξημένων ροών στο Αιγαίο, σημειώνοντας ότι η γειτονική χώρα μπορεί να κάνει περισσότερα για την εφαρμογή της ευρωτουρκικής συμφωνίας ώστε να μην αντιμετωπίζουμε την κατάσταση που βλέπουμε στα νησιά μας. Η ευρωτουρκική συμφωνία είναι θετική και για τις δύο πλευρές, (win-win) είπε ο κ. Μητσοτάκης σημειώνοντας παράλληλα ότι ήταν και είναι λογικό, η ΕΕ να υποστηρίζει την Τουρκία με πόρους προκειμένου να διαχειριστεί την κατάσταση.\nΚυρ. Μητσοτάκης: Πρώτη φορά οι πολίτες έχουν την αίσθηση ότι κάτι έχει αλλάξει «Κλείνει η χρονιά καλά, σε κλίμα συγκρατημένης αισιοδοξίας στην αγορά. Έχουμε εκπληρώσει τους…


Στο βιβλίο σας «Η κουλτούρα του νέου καπιταλισμού» (ελληνική έκδοση: Σαββάλας, 2009) καταλήγετε με αυτά τα λόγια: «Ενα καθεστώς το οποίο δεν προσφέρει στις ανθρώπινες υπάρξεις βαθύτερους λόγους για να ενδιαφέρονται οι μεν για τους δε δεν μπορεί να διατηρεί για πολύ καιρό τη νομιμοποίησή του». Θεωρείτε ότι η τωρινή οικονομική κρίση καταδεικνεύει ότι το καθεστώς του νεοφιλελεύθερου καπιταλισμού έχει ήδη χάσει τη νομιμοποίησή του και εξαιτίας της αμοιβαίας αδιαφοράς που προωθεί;\nΗ απώλεια νομιμοποίησης και κύρους θα μπορούσε πάντως να έχει σημαντικές συνέπειες, έστω και αν τώρα αυτές δεν είναι ορατές. Αν βραχυπρόθεσμα παρακολουθούμε μια «επιστροφή στο παρελθόν», μακροπρόθεσμα αντίθετα θα μπορούσαν να επιβληθούν νέα παραδείγματα στην πολιτική οικονομία και στις μορφές της εξουσίας σε διεθνές επίπεδο.\nΣε είκοσι χρόνια η ισχύς των Ηνωμένων Πολιτειών δεν θα είναι πλέον η ίδια. Και οι Αμερικανοί, που τους απασχολεί ιδιαίτερα το ζήτημα, φαίνεται να το έχουν αντιληφθεί. Από δω, και από τη συνειδητοποίηση ότι το παλιό μοντέλο αποδυναμώνει την Αμερική, υποβαθμίζοντάς την, πηγάζει η απροθυμία να αποδεχθούν την αναστήλωση του παλαιού καθεστώτος. Και από την άλλη μεριά, εδώ ακριβώς έγκειται η ενδιαφέρουσα και αμφιλεγόμενη όψη της πολιτικής του Μπαράκ Ομπάμα. Ένας κεντρώος πολιτικός (το οικονομικό επιτελείο του οποίου προέρχεται από την κυβέρνηση Κλίντον και έχει φιλελεύθερο προσανατολισμό) ο οποίος εξεπλάγη όταν διαπίστωσε την παρουσία μιας αριστεράς, που καταβάλλει προσπάθεια να καταπολεμήσει την επικράτηση του παλαιού καπιταλιστικού μοντέλου. Ενός μοντέλου του οποίου την απονομιμοποίηση ο Ομπάμα, ως ικανός πολιτικός, είχε αντιληφθεί από καιρό (...)».\nΩστόσο, οι υποστηρικτές του νεοφιλελευθερισμού συνεχίζουν να υποστηρίζουν ότι η ευελιξία επιτρέπει στα άτομα να ελέγχουν περισσότερο τη ζωή τους και να έχουν μεγαλύτερη ελευθερία.\n«Ο νεοφιλελευθερισμός κατέδειξε ότι βασίζεται στη συγκέντρωση της εξουσίας μάλλον παρά τη διανομή ωφελημάτων. Η ιδέα ότι ο καπιταλισμός φέρνει μεγαλύτερη ελευθερία είναι παλιά ιδέα, ήδη ξεπερασμένη, η οποία επαναλαμβάνει τις θέσεις του Ανταμ Σμιθ για τον ατομικισμό των μικρεμπόρων. Και διαψεύστηκε από τα γεγονότα της τελευταίας δεκαετίας και ακόμη περισσότερο από τη σημερινή κατάρρευση του καπιταλισμού. Πρόκεται για ένα σύστημα που τείνει αναπόφευκτα στη συγκέντρωση της εξουσίας στα χέρια λίγων. Η ιδέα ότι οι άνθρωποι μπορεί να γίνουν πιο ελεύθεροι χάρη στη συγκέντρωση της εξουσίας είναι παράλογη, ένας απλός μύθος. Παγκοσμιοποίηση σημαίνει αντίσταση σε αυτόν τον τύπο συγκέντρωσης. Σίγουρα όσοι κατοικούν στα υψηλά πατώματα του συστήματος έχουν απεριόριστη ελευθερία, ακόμα και να αποτυγχάνουν χωρίς σοβαρές συνέπειες (τουλάχιστον για τους ίδιους). Για τους άλλους ανθρώπους όμως η κατάσταση είναι πολύ διαφορετική».\nΔημοσιεύθηκε στην ΕΛΕΥΘΕΡΟΤΥΠΙΑ στο ένθετο 7 στις 12/09/2010\nΑναρτήθηκε από ΠΟΛΙΤΗΣ της ΘΡΑΚΗΣ στις 2:03 μ.μ.


Σαββατόβραδο παρέα με τον «Κατσούρμπο» του Γεωργίου Χορτάτζη | RethNea.gr\nΣαββατόβραδο παρέα με τον «Κατσούρμπο» του Γεωργίου Χορτάτζη\nΗ κωμωδία «Κατσούρμπος», βασισμένη στο ομώνυμο έργο της Κρητικής Αναγέννησης του Γεώργιου Χορτάτζη, παρουσιάζεται από σήμερα το βράδυ και για 3 ακόμη παραστάσεις, αύριο και το επόμενο Σαββατοκύριακο, στην θεατρική σκηνή του Θεατρικού Περίπλου, με ώρα έναρξης στις 21.30.\nΌπως σημειώνει ο Θεατρικός Περίπλους: «Με στόχο να απολαύσουμε όλοι ασφαλείς θεατρικές στιγμές ο Θεατρικός Περίπλους έχει διαμορφώσει το χώρο του έτσι ώστε να δημιουργηθούν όλες εκείνες οι προδιαγραφές που υποδεικνύονται από τους κανόνες προστασίας. 30 μόνο θεατές θα μπορούν να παρακολουθούν κάθε παράσταση, με τις πρώτες σειρές καθισμάτων να έχουν απομακρυνθεί από τη σκηνή ώστε να τηρούνται οι απαραίτητες αποστάσεις. Παράλληλα οι συντελεστές της παράστασης φορούν καθ’ όλη τη διάρκειά της, ασπίδες προσώπου ενώ μάσκες και γάντια θα φορούν όλα τα μέλη του Περίπλου που συναναστρέφονται με το κοινό πριν και μετά την παράσταση. Ο χώρος απολυμαίνεται και αερίζεται τακτικά με φυσικό τρόπο ενώ το φουαγιέ έχει γίνει πιο ευρύχωρο και έχει προγραμματιστεί ο συντονισμός της εισόδου των θεατών ώστε να μην δημιουργηθεί συνωστισμός. Για τον ίδιο λόγο ο χρόνος αναμονής καταργείται και οι θεατές θα οδηγούνται στις θέσεις τους με την άφιξή τους στο θέατρο. Ακολουθώντας τους κανόνες προστασίας τα εισιτήρια θα διατίθενται στο κοινό μέσω προπώλησης για την αποφυγή συνωστισμού στο ταμείο του θεάτρου. Με όλα τα παραπάνω αλλά και την υπευθυνότητα και την καλή διάθεση του κάθε θεατή θα καταφέρουμε όλοι μαζί να διατηρήσουμε ζωντανή αυτή την εστία πολιτισμού στην πόλη μας. Μην ξεχάσετε τις μάσκες σας!».\nΠροπώληση εισιτηρίων: Τετάρτη με Σάββατο από τις 10 το πρωί έως τις 3 το μεσημέρι στο κατάστημα BOOK SPOT (Χειμάρρας 6, Παλιά Πόλη)


Το πράσινο eyeliner της Hailey Bieber είναι το party μακιγιάζ που χρειαζόμαστε | VOGUE.GR\n©Nikki Make Up/Instagram\nΥιοθετούμε ένα διαφορετικό στυλ στο μακιγιάζ με πράσινες αποχρώσεις.\nΤα Χριστούγεννα είναι μόνο λίγες μέρες μακριά και καθώς ετοιμαζόμαστε για τα γιορτινά looks, αναζητάμε το inspo που θα μας κάνει να λάμψουμε στα χριστουγεννιάτικα πάρτυ. Εκτός από τα outfits, το festive κλίμα είναι η τέλεια ευκαιρία για να πειραματιστούμε με λαμπερά festive beauty looks και φυσικά δεν υπάρχει πιο ιδανική celebrity από την Hailey Bieber για να αντλήσουμε έμπνευση.\nΗ γνωστή celebrity που πρόσφατα ταξίδεψε στο Λονδίνο και έκλεψε την παράσταση όταν μοιράστηκε με τους followers της ένα στιγμιότυπο με τον Justin, μας έδειξε πως πρέπει να είναι τα couple style outfits ενώ επισκέφτηκε και την make-up artist Nikki Wolff.\nΗ Wolff, που είναι η γυναίκα που κρύβεται πίσω απο το πιο ονειρεμένο, soft glam μακιγιάζ, δημιούργησε ένα look στην Bieber που ήταν ιδανικό για το ξεκίνημα της εορταστικής περιόδου, χωρίς να είναι πολύ υπερβολικό. «Η Hailey ήθελε κάτι διασκεδαστικό, όμορφο, αλλά και άνετο – και ήθελε να παίξει με τα χρώματα», λέει η Wolff στη Vogue. «Έτσι πέρασα στα μάτια της ένα πράσινο μολύβι και στη συνέχεια χρησιμοποίησα μια λαμπερή σκιά ματιών – στη μέση και στις εσωτερικές γωνίες – για να δημιουργήσω ένα πολυδιάστατο αποτέλεσμα».\nΑυτό το αποτέλεσμα είναι το πιο hot παράδειγμα για να κάνετε πειραματισμούς με χρώματα γύρω από τα μάτια σας. Είτε πρόκειται για forest green, είτε για βαθύ indigo, αποχρώσεις σαν αυτές ενισχύουν αβίαστα το χρώμα των ματιών και κατά τη διάρκεια του party season, προσφέρουν ένα αποτέλεσμα που είναι ταυτόχρονα διασκεδαστικό αλλά και διακριτικό.\n«Για να το κρατήσετε κολακευτικό, εφαρμόστε έναν ζεστό τόνο σκιάς – κάτι σε ροδακινί ή ροζ – στην κόγχη των ματιών», συμβουλεύει η Wolff. «Αυτό διατηρεί την εμφάνιση κολακευτική συνδέοντάς τα όλα μαζί». Αν είστε fan των fake lashes, η Wolff προτείνει να βάλετε προσθέσετε βλεφαρίδες και αρκετή μάσκαρα για να οριοθετήσετε τα μάτια, αλλά και να κρατήσετε φυσικό το αποτέλεσμα. «Όσο για τα χείλη, η επιλογή της Hailey ήταν ένα απαλό, browny nude», προσθέτει.\nΑν λοιπόν ψάχνετε ένα soft glam look που θα εντυπωσιάσει στα christmas parties, η Bieber μας δίνει το απόλυτο festive beauty inspo που επιβάλλεται να δοκιμάσουμε.\nΔιαβάστε επίσης | Τα 6 βήματα του party look\nBEAUTY CELEBRITIES CHRISTMAS FESTIVE LOOKS HAILEY BIEBER ΜΑΚΙΓΙΑΖ


Τουρκικά ΜΜΕ: Η Τουρκία παίζει στο γήπεδο ενώ οι άλλοι στην εξέδρα | The Indicator\nMε μεγάλους τίτλους όπως “Βήμα βήμα στον θρίαμβο”.” Καμία παραχώρηση της Τουρκίας στη Μεσόγειο” και η ” Τουρκία παίζει στο γήπεδο ενώ οι άλλοι στην εξέδρα”, παρουσιάζουν σήμερα οι τουρκικές φιλοκυβερνητικές εφημερίδες την ψήφιση της συμφωνίας Τουρκιάς Λιβύης από το Τουρκικό Κοινοβούλιο, αναφέρει το skai.gr.\nΩστόσο, αυτό που προκαλεί εντύπωση είναι η δήλωση του Τούρκου προέδρου Ταγίπ Ερντογάν, πως εκτοξεύουν ηλιθιότητες ότι η συμφωνία με την Λιβύη είναι παράνομη.\n“Βρέθηκαν στην δυσάρεστη θέση όταν διεκδίκησαν πράγματα που δεν είχαν δικαιώματα. Ενοχλήθηκε η Ελλάδα, οι Ελληνοκύπριοι, η Αίγυπτος και τον Ισραήλ και προσπάθησαν να υποκινήσουν και την ΕΕ”.


Η Χρυσή Αυγή μπροστά στη δικαιοσύνη. Μια συζήτηση Παντιέρα αντικαπιταλιστική ενημέρωση\nΠαντιέρα Επιλογές Φασισμός Η Χρυσή Αυγή μπροστά στη δικαιοσύνη. Μια συζήτηση  Η Χρυσή Αυγή μπροστά στη δικαιοσύνη. Μια συζήτηση\nΣεπ 10, 2014v.ariaditisΕπιλογές, Φασισμός0 Σύλλογος Ελλήνων Αρχαιολόγων\nΗ Χρυσή Αυγή μπροστά στη δικαιοσύνη. Μια συζήτηση\nΤη Δευτέρα 15 Σεπτεμβρίου κυκλοφορεί σε έντυπη και ψηφιακή μορφή το καινούργιο βιβλιαράκι του Δημήτρη Ψαρρά, σε έκδοση του Ιδρύματος Ρόζα Λούξεμπουργκ, με τίτλο\nΜε αυτή την αφορμή και στη σειρά εκδηλώσεων για τον ένα χρόνο από τη δολοφονία του Παύλου Φύσσα, τη Δευτέρα 15 Σεπτεμβρίου, στις 7 μ.μ., στον κήπο του Συλλόγου Ελλήνων Αρχαιολόγων (Ερμού 134-136), με τον Δημήτρη Ψαρρά θα συζητήσουν\nΙΔΡΥΜΑ ΡΟΖΑ ΛΟΥΞΕΜΠΟΥΡΓΚ – Παράρτημα Ελλάδας\nΤρίωρη στάση εργασίας στην «ΑΡΓΟΣ»\nΣχετικές δημοσιεύσεις:Η Χρυσή Αυγή μπροστά στη δικαιοσύνη (βίντεο)ΠΟΤΕ ΞΑΝΑ ΦΑΣΙΣΜΟΣ! – ΕΞΩ Η ΧΡΥΣΗ ΑΥΓΗ ΑΠΟ ΤΟ ΗΡΑΚΛΕΙΟ!Δείκτης Χ.Α.\nΤη Δευτέρα 15 Σεπτεμβρίου κυκλοφορεί σε έντυπη και ψηφιακή μορφή το καινούργιο βιβλιαράκι του Δημήτρη Ψαρρά, σε έκδοση του Ιδρύματος Ρόζα Λούξεμπουργκ, με τίτλο:"Η Χρυσή Αυγή μπροστά στη δικαιοσύνη"


Χαμηλές πτήσεις | Athens Voice\nOι συναυλίες του φθινοπώρου: Τι μας περιμένει ύστερα από τόσο χάι\nAρκετά φουσκώσαμε από εθνική υπερηφάνεια, μη σκάσουμε κιόλας. Eκπνεύστε αργά για να επανέλθουμε στις κανονικές μας διαστάσεις, διότι τέτοιο καλοκαίρι πολύ δύσκολα θα μας ξαναπροκύψει. Άλλωστε εύκολα θα γίνει αντιληπτό ότι η νοοτροπία δεν αλλάζει τόσο γρήγορα και εύκολα όσο ευαγγελίζονται πολλοί, και πιστεύω ακράδαντα πως η θετική ενέργεια που παρήχθη το τελευταίο διάστημα από τους περισσότερους Έλληνες δυστυχώς δεν θα γίνει η καινούργια μας αύρα\nH ζαχαρωμένη καραμέλα της (παντός είδους) εξουσίας θα είναι «ο πήχης μπήκε πλέον πολύ ψηλά», και θα την πιπιλάνε καθώς θα περνάνε ακριβώς από κάτω. Oι «βάρβαροι» πήγαν στα σπίτια τους· τα ξένα κανάλια μάς ξέχασαν ήδη· οι εθελοντές δεν είναι πια στους δρόμους· τα κύπελλα και τα μετάλλια που αναπαύονται σε κάποια βιτρίνα στενοχωριούνται που αρχίσαμε να τα ξεχνάμε· περιμένουμε εναγωνίως να γίνει ταμείο για να δούμε τι χρωστάμε· για την ντόπα «το μαχαίρι θα φτάσει στο κόκαλο» και ο χώρος του αθλητισμού θα εξυγιανθεί, όπως έγινε άλλωστε και με το ποδόσφαιρο· μετά το ξεσάλωμα οι δρόμοι της Aθήνας φαίνονται κάπως μελαγχολικοί, η κυβέρνηση κοιτάζει ήδη πώς θα ξεφορτωθεί τις Ολυμπιακές εγκαταστάσεις και μέσα στη γενική σύγχυση οι συναυλίες του φθινοπώρου βοηθάνε να ξαναβρούμε το μέγεθός μας. Ήρωες του παρελθόντος που τρεμοσβήνουν, δόξες μιας άλλης εποχής που δεν υπάρχει πια, τα ίδια και τα ίδια με μικρές παραλλαγές, αυτό που συμβαίνει τώρα στη μουσική δεν είναι για μας, γιατί είμαστε μια μικρή χώρα στου διαόλου τη μάνα. Και για να γίνω πιο πρακτικός και σαφής, να τι μας αξίζει, το πρώτο μας φθινόπωρο ύστερα από τόσο χάι.\n3/9 / Σωκράτης Mάλαμας / Παπάγου Ένας καλός λόγος να βγεις από το σπίτι. Tα ελληνικά μπλουζ του 21ου αιώνα.\n3, 4/9 / Sarah Brightman / Λυκαβηττός Eλαφρά μουσική και τραγούδια όπως τα αντιλαμβάνεται η δυτική μεσοαστική αισθητική. l 4/9 / (International) Noise Conspiracy + Pretty Girls Made Grave (+ No Balance) / AN club Oι πολυτικοποιημένοι πανκ-ρόκερ από τη Σουηδία έρχονται να παρουσιάσουν τον καινούργιο τους πολύ καλό δίσκο «Armed Love» και μαζί τους ένα νέο γκρουπ από το Σιάτλ.\n6/9 / Eλευθερία Aρβανιτάκη + Mελίνα Aσλανίδου (+ Hσαΐας Mατιάμπα) / Λυκαβηττός H περιοδεία της Eλευθερίας με αφορμή τον καινούργιο της δίσκο φτάνει στην πόλη. Λίγες μέρες μετά (15/9) θα εμφανιστεί και στο Bεάκειο.\n7/9 / Aλκίνοος Iωαννίδης / Λυκαβηττός Aν μη τι άλλο, έχει πάντα θετική αύρα.\n9/9 / Mike Patton + Rahzel (+ Peekay Tayloh) / AN club H ηγετική φυσιογνωμία των Faith No More και ο MC των Roots φτιάχνουν έναν κόσμο γεμάτο φωνητικά που μπορεί να προκύψει ενδιαφέρων, μπορεί και όχι.\n10/9 / Ian Anderson plays Jethro Tull / Λυκαβηττός Kαι όχι απλώς παίζει τραγούδια των Jethro Tull αλλά συνοδεύεται και από τη Συμφωνική Oρχήστρα Θεσσαλονίκης. Άλλωστε δεν είναι λίγοι οι ρόκερ οι οποίοι θέλησαν να αποκτήσουν οι συνθέσεις τους συμφωνική μορφή, από τους Deep Purple μέχρι τον Γιώργο Nταλάρα και από τους Procol Harum μέχρι τους Queen, δίνοντας έτσι στα τραγούδια τους μια διάσταση που δεν είχαν, ικανοποιώντας ταυτόχρονα τη δική τους ματαιοδοξία αλλά και τη ματαιοδοξία του κοινού. Στις 11/9 το σόου μεταφέρεται στη Θεσσαλονίκη, στο Θέατρο Γης.\n11/9 / Λυκαβηττός / Milva + Tangoseis Έχει συνεργαστεί με τον Άστορ Πιατσόλα κι έτσι δικαιούται να κάνει ένα αφιέρωμα σε αυτόν και στο τάνγκο. Σπουδαίο και ένδοξο παρελθόν, δεν λέω, αλλά φτάνει πια. Δεν είναι τυχαίο που τώρα στα γεράματα βρήκε και αυτή καταφύγιο στη χώρα μας, διότι πρέπει να το τονίσουμε: ως χώρα την αγκαλιάζουμε την τρίτη ηλικία της τέχνης, και μάλιστα σε όλα τα είδη. Mας διακρίνει μια καλλιτεχνική γεροντολαγνεία.\n12/9 / Θανάσης Παπακωνσταντίνου + Λαϊκοδέλικα (+ Γιάννης Aγγελάκας) / Λυκαβηττός Όχι απλώς ένας πολύ ενδιαφέρων τραγουδοποιός αλλά και μια από τις ελάχιστες περιπτώσεις Έλληνα δημιουργού αυτού του βεληνεκούς και του είδους που είναι ανοιχτός σε όσα συμβαίνουν τώρα στη μουσική. Kαι μόνο το όνομα της μπάντας που τον συνοδεύει αρκεί για να μπεις στο νόημα. Mαζί του και ο ex Tρύπες Γιάννης Aγγελάκας.\n21 /9 / Tiger Lillies / Λυκαβηττός Mα γιατί αργήσατε τόσο; Mας κάνατε να ανησυχήσουμε.\n22/9 / DKT - MC5 / Gagarin 205 Tο θρυλικό συγκρότημα από το Nτιτρόιτ που ξεκίνησε το πανκ προτού αυτό υπάρξει και άνοιξε το δρόμο στον Iggy και στους Stooges. Έντονα πολιτικοποιημένοι τότε, αποτελούσαν τη «φωνή» των Λευκών Πανθήρων, ενός αναρχικού κόμματος που δημιουργήθηκε από φοιτητές την εποχή των φοιτητικών εξεγέρσεων στις HΠA. Eπανασυνδέθηκαν και έρχονται να μας πουν την ιστορία τους, από την οποία όμως μας χωρίζουν 40 χρόνια.\n23, 24/ 9 / Mιχάλης Xατζηγιάννης / Παπάγου Tο ρολόι είναι καλά κουρδισμένο, μόνο «που αντίστροφα το χρόνο μετράει». Mένει να μάθουμε για ποιον.\n1/10 / Prodigy / Λυκαβηττός Kάτι μου θυμίζει... Kάτι μου θυμίζει... Ύστερα από χρόνια σιωπής και απραξίας δοκιμάζουν να ξανακερδίσουν τα χαμένα μεγαλεία με καινούργιο δίσκο, αλλά τα 7 χρόνια σιωπής είναι πολύς καιρός.\n2/10 / Electric Prunes / Gagarin 205 Mια φορά κι έναν καιρό, υπήρχε η ψυχεδέλεια, και οι Electric Prunes υπήρξαν βραχύβιοι αλλά ενδιαφέροντες εκπρόσωποί της από το ’65 ως το ’69. Tώρα επανασυνδέθηκαν, κυκλοφόρησαν καινούργιο δίσκο και έρχονται να μας θυμίσουν κάτι, το οποίο όμως καλύτερα είναι να το θυμόμαστε μόνο από τους δίσκους.\n3/10 / Therion / Pόδον Σκληρό ροκ, μεσαιωνικοί μύθοι, γοτθικό περιβάλλον και οπερετικά φωνητικά. Tελικά για όλα υπάρχει ένα κοινό.\n9/10 / Alan Parsons Project / Gagarin 205 Πετυχημένος μηχανικός ήχου σε σπουδαία άλμπουμ («Abbey Road», «Wild Life», «Dark Side of the Moon», «Time Passages»), αποφάσισε να δημιουργήσει τους δικούς του δίσκους και να γίνει ένας από τους απόλυτους εκφραστές του progressive rock της δεκαετίας του ’70. Eδώ και αν ισχύει το «Kάθε πράγμα στον καιρό του»...\n23/10 / Ozric Tentacles / Pόδον Aνεπιβεβαίωτες πληροφορίες λένε πως έχουν νοικιάσει σπίτι στο Παγκράτι για να μην πηγαινοέρχονται. l 24/10 / Edguy / Gagarin 205 Xέβι μέταλ της γερμανικής σχολής με μελωδικό χαρακτήρα. Tελικά όλα μπορεί να τα αντέξει ο άνθρωπος.\n31/10 / Saxon / Gagarin 205 Eίμαστε χεβιμεταλάδες, τι να κάνουμε...\nΌμως ο μακρύς κατάλογος με τις ενδιαφέρουσες συναυλίες δεν σταματάει εδώ. H Eλλάδα περιλαμβάνεται ακόμη στα πλάνα και των Piano Magic, Machine Head, Peter Hammill, Six by Seven κ.ά. Tελικά μόνο ο ερχομός του Nick Cave και των Bad Seeds ύστερα από χρόνια είναι μια συναυλία με πραγματικό ενδιαφέρον, και αυτό θα είναι το χριστουγεννιάτικο δώρο μας για όσα θα υπομείνουμε ως τότε. H Eλλάδα αλλάζει...


Αρχίζει το 15ο Διεθνές Φεστιβάλ Θεσσαλονίκης ΓκΛΑΤ Ταινιών, στο Λιμάνι της Θεσσαλονίκης - Travelling News\nΑρχική Ειδήσεις στα Ελληνικά Αρχίζει το 15ο Διεθνές Φεστιβάλ Θεσσαλονίκης ΓκΛΑΤ Ταινιών, στο Λιμάνι της Θεσσαλονίκης\nΑρχίζει το 15ο Διεθνές Φεστιβάλ Θεσσαλονίκης ΓκΛΑΤ Ταινιών, στο Λιμάνι της Θεσσαλονίκης\nΤο «15ο Διεθνές Φεστιβάλ Θεσσαλονίκης ΓκΛΑΤ Ταινιών» (γκέι – λεσβιακών – αμφιφυλοφιλικών – τρανσσεξουαλικών) διεξάγεται από την Παρασκευή, 20 έως την Κυριακή, 29 Σεπτεμβρίου 2013, στο Μουσείο Κινηματογράφου – Ταινιοθήκη Θεσσαλονίκης, στο Λιμάνι με την υποστήριξη της Θεσσαλονίκης Ευρωπαϊκής Πρωτεύουσας Νεολαίας 2014.\nΠροβολές καθημερινά στις 18.00, 20.00 και 22.00. Προβάλλονται ταινίες μυθοπλασίας και ντοκιμαντέρ από 16 χώρες: Κίνα, Τουρκία, Νορβηγία, Σουηδία, Κάτω Χώρες – Μαρόκο, Βέλγιο, Γερμανία, Γαλλία, Τσεχία, Ελβετία, Ελλάδα, Κύπρο, Βραζιλία, Ισημερινό, ΗΠΑ. Τα θέματα των ταινιών αφορούν: στις συναισθηματικές σχέσεις ομοφυλόφιλων και τρανσσεξουαλικών γυναικών και ανδρών, τον ερμαφροδιτισμό, τη συστράτευση γονιών με τα Γκ.Λ.Α.Τ. παιδιά τους, τα πολιτικά δικαιώματα, το συσχετισμό της ομοφυλοφοβίας με τον ρατσισμό, το χριστιανισμό και τον ισλαμισμό, την ομοφυλοφιλία σε μεγάλη ηλικία, τις νέες μορφές οικογένειας των Γκ.Λ.Α.Τ. προσώπων, τις σχέσεις φορέων του ιού HIV και ασθενών AIDS, και όχι τελευταία, στη βία στα σχολεία, αλλά και τη δόμηση της ταυτότητας ερωτικού προσανατολισμού, όπως και την κοινωνικοποίηση του βιολογικού φύλου.\nΜε τους θεατές θα μιλήσουν προσκεκλημένοι σκηνοθέτες από τη Βραζιλία (Bertrand Lira, συζητήσεις και διάλεξη για τον Βραζιλιάνικο ΓκΛΑΤ κινηματογράφο), την Τουρκία (Can Candan, ο οποίος θα συνοδεύεται από τουρκάλα μητέρα και ένα μέλος της Οργάνωσης Γονέων με ΓκΛΑΤ παιδιά), την Σουηδία / Νορβηγία (Matte Aakerholm Gardell), τις ΗΠΑ (Yoruba Richen, αφρο-αμερικάνα ακτιβίστρια), την Ελλάδα (Παναγιώτης Ευαγγελίδης), ενώ από την Κύπρο θα δώσει διάλεξη για παιδιά φορείς του ιού HIV, ο Κωνσταντίνος Φελλάς, αντιπρύτανης ακαδημαϊκών υποθέσεων του Πανεπιστημίου Κύπρου. Επίσης θα συζητήσουν με το κοινό ο Γιώργος Γιαννόπουλος (περιοδικό ΕΝΕΚΕΝ), η Βενετία Καντσά (επίκ. καθηγήτρια Πανεπιστημίου Αιγαίου), η Δήμητρα Κογκίδου (δρ ψυχολόγος – κοσμητόρισα της Παιδαγωγικής Σχολής του ΑΠΘ), η Θεοφανώ Παπαζήση (καθηγήτρια Τμήματος Νομικής ΑΠΘ) και η Λίνα Παπαδοπούλου (επίκ. καθηγήτρια Τμήματος Νομικής του ΑΠΘ). Θα εισηγηθούν επίσης η Θετική Φωνή και η φοιτητική οργάνωση Good As You(Th).\nΤο πορτραίτο της Αφίσας και του Προγράμματος προσέφερε η Gabrielle Le Roux, από την έκθεσή της «Proudly African and Transgender».\nΤο φεστιβάλ στηρίζεται από τη Θεσσαλονίκη 2014 – Ευρωπαϊκή Πρωτεύουσα Νεολαίας, καθώς και: τις Πρεσβείες της Ελβετίας και Σουηδίας, τα Γεν. Προξενεία της Γαλλίας και των Η.Π.Α. στη Θεσσαλονίκη, το Γερμανικό Ινστιτούτο Goethe και το Γαλλικό Ινστιτούτο Θεσσαλονίκης, τις οργανώσεις: «Good As You(Th)», «Θετική Φωνή» & «Ath Check Point», «Λεσβιακή Ομάδα Θεσσαλονίκης» και «Σωματείο Υποστήριξης Διεμφυλικών». Την επικοινωνία προωθούν τα περιοδικά «εξώστης» και «antivirus”, οι ηλεκτρονικοί ιστότοποι «gayworld.gr», «gaydar.gr», καθώς και το τηλεοπτικό κανάλι «tvxs.gr». Επιπλέον συνεργασίες: «ανεμον» και «outvew».\nΤο Φεστιβάλ εντάσσεται στο «Πολιτισμικό Πανόραμα για το Φύλο» και διοργανώνεται από τη «Σύμπραξη για το Κοινωνικό Φύλο» σε συνεργασία με το Φεστιβάλ Κινηματογράφου Θεσσαλονίκης. Τη διεύθυνσή του έχει ο δρ Νίκος Χατζητρύφων.\nΠροηγούμενο άρθροΙδιαίτερα σημαντική η ανάπτυξη του εκπαιδευτικού τουρισμού στην Ελλάδα\nΕπόμενο άρθροManga, Anime και Parkour στο «Run Thessaloniki 2013», στη πλατεία Αριστοτέλους


Η Ευρωπαϊκή Επιτροπή προτείνει ίδιο φορτιστή για όλα τα κινητά - TheCaller\nΑκόμη, η Επιτροπή προτείνει τον διαχωρισμό της πώλησης φορτιστών από την πώληση ηλεκτρονικών συσκευών. Οι καταναλωτές θα μπορούν να αγοράζουν νέα ηλεκτρονική συσκευή χωρίς νέο φορτιστή. Με τον τρόπο αυτό θα περιοριστεί ο αριθμός των αχρείαστων φορτιστών που αγοράζονται ή που μένουν αχρησιμοποίητοι.\nΣύμφωνα με το ΑΠΕ, το 2020 στην αγορά της ΕΕ πωλήθηκαν περίπου 420 εκατ. κινητά τηλέφωνα και άλλες φορητές ηλεκτρονικές συσκευές. Κατά μέσο όρο, οι καταναλωτές κατέχουν περίπου τρεις φορτιστές κινητών τηλεφώνων, εκ των οποίων χρησιμοποιούν δύο σε τακτική βάση. Παρά το γεγονός αυτό, το 38% των καταναλωτών αναφέρουν ότι έχουν αντιμετωπίσει προβλήματα τουλάχιστον μία φορά, αδυνατώντας να φορτίσουν το κινητό τους τηλέφωνο, επειδή οι φορτιστές που είχαν στη διάθεσή τους ήταν ασύμβατοι.\nΗ κατάσταση αυτή δεν είναι μόνο ενοχλητική, αλλά και δαπανηρή για τους καταναλωτές, οι οποίοι δαπανούν περίπου 2,4 δισ. ευρώ ετησίως για αυτόνομους φορτιστές που δεν πωλούνται από κοινού με ηλεκτρονική συσκευή.\nΤέλος, οι απορριπτόμενοι και οι αχρησιμοποίητοι φορτιστές εκτιμάται ότι αποτελούν έως και 11.000 τόνους αποβλήτων ηλεκτρικού και ηλεκτρονικού εξοπλισμού ετησίως.


anti-ntp.blogspot.com ΑΝΤΙ-ΝΕΑ ΤΑΞΗ ΠΡΑΓΜΑΤΩΝ: Νέα «βόμβα» από Νικολόπουλο: Ο Σαμαράς ξεπούλησε τη χώρα για την πρωθυπουργία!\nΝέα «βόμβα» από Νικολόπουλο: Ο Σαμαράς ξεπούλησε τη χώρα για την πρωθυπουργία!\nΜε μήνυμά του που ανέβασε στο διαδίκτυο, εμμέσως πλην σαφώς, όπως εκτιμά το thebest.gr, κατηγορεί τον Αντώνη Σαμαρά για συνδιαλλαγή με τους ξένους δανειστές μας, με στόχο να καταλάβει την πρωθυπουργία.\nΑυτο τωρα το'μαθε, η το ηξερε και δε μιλαγε πριν; Γιατι εχει διαφορα!\n17 Αυγούστου 2012 - 10:26 π.μ.


Μάρτιος 2018 - mazimagazine.gr Μάρτιος 2018 - mazimagazine.gr\nΣτην εντατικοποίηση των ελέγχων που διενεργούνται στην αγορά των τροφίμων κατά την περίοδο του Πάσχα προχώρησε ο Ε.Φ.Ε.Τ., ανταποκρινόμενος στο ρόλο του για την προστασία της υγείας των καταναλωτών από διατροφικούς κινδύνους, καθώς και των συμφερόντων τους από πρακτικές υπονόμευσης […]\nΕξαιρετικής σημασίας οι πρώτες στιγμές μετά τον τοκετό, για την μητέρα και το νεογέννητο. Οι πρώτες στιγμές είναι το πρώτο συναισθηματικό περιβάλλον που δημιουργεί τον αρχικό δεσμό ανάμεσα στους δύο. Για το νεογέννητο πλάσμα σηματοδοτεί την Εμπειρία του, να είναι […]\n«Πότε να απευθυνθείτε στον Ψυχολόγο;»\nΤα τελευταία τριάντα χρόνια η διασφάλιση της ψυχικής υγείας των παιδιών έχει βρεθεί στο επίκεντρο του ενδιαφέροντος των περισσότερων γονιών και αποτελεί βασικό τους μέλημα και προτεραιότητα. Ακόμα και σήμερα, που η οικονομική κρίση έχει ανατρέψει τις ισορροπίες που είχαν […]\nΣημάδι για την Ψυχική μας Υγεία, η Μουσική που Ακούμε\nΜια νέα μελέτη δείχνει πώς τα διάφορα είδη μουσικής μπορούν να επηρεάσουν τη συναισθηματική μας «ρύθμιση» με διαφορετικό τρόπο. Η «συναισθηματική ρύθμιση» σύμφωνα με τους ειδικούς, είναι βασικό συστατικό της ψυχικής μας υγείας καθώς η έλλειψή της συνδέεται με διαταραχές […]\nΗ μητέρα είναι η Μήτρα, το Λίκνο της ζωής, η Δημιουργία, η Γέννηση, το Ένστικτο, η Ψυχή, το Συναίσθημα. Η μήτρα είναι το πρώτο σπίτι, η πρώτη στέγη που πλαισιώνει την μεταμόρφωση του εμβρύου σε μικρό άνθρωπο. Το λίκνο της […]\n«ΙΒΥΚΟΣ»: Έκθεση φωτογραφίας »Λουτρακίου Αναμνήσεις»\nΕγκαίνια της έκθεσης φωτογραφίας με τίτλο »Λουτρακίου Αναμνήσεις» πραγματοποιεί τη Δευτέρα του Πάσχα 9 Απριλίου στις 19:00 στο πρώην ξενοδοχείο Beau Rivage στην παραλία Λουτρακίου ο Σύνδεσμος Λουτρακιωτών – Περαχωριτών ο »ΙΒΥΚΟΣ» . Η έκθεση θα λειτουργήσει έως τις 15 […]\nΤα μικρά βιβλιοπωλεία είναι ο χώρος που ο καθένας από εμάς έχει τις δικές του μνήμες και κρατά ζωντανές τις δικές του μυρωδιές. Τα μικρά βιβλιοπωλεία δεν είναι μόνο μαγαζιά. Είναι οι χώροι που αγαπούν οι βιβλιόφιλοι, οι χώροι που […]


Η κυτταρίτιδα έχει εικόνα πολύ χαρακτηριστική και εμφανίζεται όταν στο σώμα υπάρχει ανώμαλη συσσώρευση λίπους και κατακράτηση υγρών ανάμεσα στο δέρμα και τον συνδετικό ιστό που βρίσκεται κάτω από αυτό. Η ανομοιόμορφη κατανομή του λίπους που συσσωρεύεται κάτω από την επιφάνεια του δέρματος, δημιουργεί στην επιφάνειά του την όψη «φλοιού πορτοκαλιού». Δεν αφορά μόνο άτομα με συσσώρευση αυξημένου τοπικού λίπους, διότι κυτταρίτιδα μπορεί να εμφανιστεί και σε άτομα με πολύ χαμηλό βάρος.\nΗ εμφάνισή της μπορεί να οφείλεται σε πολλές διάφορες αιτίες όπως το φύλο, η κληρονομικότητα, η ορμονική διαταραχή κατά την περίοδο της εγκυμοσύνης, καθώς και η λήψη αντισυλληπτικών χαπιών, η παχυσαρκία, η έλλειψη σωματικής άσκησης, το κάπνισμα, η καθιστική ζωή, η κακή διατροφή, η υπερβολική κατανάλωση αλκοόλ κ.α\nΟι ραβδώσεις είναι αχνές γραμμές στο σώμα που προκύπτουν όταν οι ιστοί κάτω από το δέρμα διασπώνται από γρήγορη ανάπτυξη ή υπερβολική τάση. Πρόκειται για μια συνηθισμένη πάθηση του δέρματος, η οποία όμως δεν προκαλεί κάποιο άλλο πρόβλημα υγείας παρά μόνο αισθητικό.\nΠροκαλούνται από τις απότομες μεταβολές της τάσης που ασκείται στο δέρμα όπως εγκυμοσύνη, εφηβεία, γρήγορη αύξηση ύψους, γρήγορο χάσιμο βάρους κ.α., τα οποία έχουν σαν αποτέλεσμα να μην μπορεί να ακολουθήσει το δέρμα μας τις αλλαγές των ιστών και να “ανοίγει” σχηματίζοντας ραβδώσεις. Αυτό δημιουργεί μια λεπτή, ρυτιδωμένη και διαφορετικού χρώματος επιφάνεια (αρχικά κόκκινη ή ροζ και όταν εγκατασταθεί πλέον η ατροφία, το χαρακτηριστικό λευκό). Μερικές φορές αυτό συνοδεύεται και από κνησμό. Έχουν μήκος μερικών εκατοστών και πλάτος 1 έως 10 χιλιοστών.\nΟι Ραβδώσεις εμφανίζονται πιο συχνά στις γυναίκες στην περίοδο της εφηβείας, μπορούν όμως να εμφανιστούν και σε άντρες.\nΕπίσης δύναται να παρουσιαστούν και σε άτομα που κάνουν χρόνια χρήση στεροειδών, ή άτομα που πάσχουν από την νόσο Cushing ή την κληρονομική διαταραχή του συνδρόμου Marfan.\nΌσο πιο νωρίς αρχίσει η αντιμετώπισή τους, τόσο καλύτερα θα είναι τα αποτελέσματα, καθώς μπορούμε να βελτιώσουμε σημαντικά, τόσο την εμφάνιση όσο και την υφή του δέρματος. Στόχος μας στην αντιμετώπιση των Ραβδώσεων είναι η δημιουργία νέου συνδετικού ιστού με υγιή δομή που να μοιάζει με αυτή του φυσιολογικού δέρματος. Για να το πετύχουμε αυτό, διεγείρουμε κατά διαστήματα την αιμάτωση της περιοχής όπου εμφανίζονται.\nΧαλάρωση του δέρματος. Με την πάροδο του χρόνου, το δέρμα προοδευτικά αποδιοργανώνεται, χάνει την ελαστικότητα, την τονικότητα και την σφριγηλότητά του. Η χαλάρωση και «πτώση» του δέρματος είναι αποτέλεσμα υποχώρησης του πλέγματος των βασικών δομών που υποστηρίζουν την επιδερμίδα, εξαιτίας της εκφύλισης του κολλαγόνου και της ελαστίνης. Η χαλαρωτική τάση του δέρματος συνήθως κάνει την εμφάνιση της γύρω στα 40, αν και εντοπίζεται πλέον και σε μικρότερες ηλικίες, εξαιτίας του σύγχρονου τρόπου ζωής.\nΟι αυξομειώσεις του σωματικού βάρους. Μια απότομη αύξηση ή μείωση στο βάρος του ατόμου (ορμονικοί λόγοι, εγκυμοσύνη, επεμβάσεις παχυσαρκίας) δεν δίνει στο δέρμα τον κατάλληλο χρόνο να προσαρμοστεί και να συγκρατήσει λειτουργικά τους ιστούς.\nΗ θεραπεία των Ραδιοσυχνοτήτων, αποτελεί μια ολοκληρωμένη λύση, αφού στοχεύει σε πολλαπλά αποτελέσματα όπως τοπική λιποδιάλυση, εξάλειψη κυτταρίτιδας και επιδερμική σύσφιξη.\nΗ τεχνολογία των Multi Polar, μέσω του πολυπολικού RF μεταφέρει την ενέργεια διαπερνώντας τις στιβάδες του δέρματος, με αποτέλεσμα να θερμαίνονται επιλεκτικά οι ιστοί αλλά και ο εξωκυττάριος χώρος, όπου είναι ενσωματωμένες οι ίνες κολλαγόνου.\nΗ στοχευμένη θέρμανση των λιποκυττάρων στις περιοχές θεραπείας οδηγεί στην αύξηση του ρυθμού με τον οποίο γίνεται η απελευθέρωση του λίπους από τον θερμαινόμενο ιστό, αυξάνοντας τον μεταβολισμό και τη λιποδιάλυση.\nΗ μέθοδος του ενδοδερμικού μασάζ μέσω των δερμοεμπιέσεων βελτιώνει την λεμφική και αιματική κυκλοφορία.\nΑποτοξινώνει και αποσυμφορεί τη θεραπευόμενη περιοχή από τις τοξίνες και τα άχρηστα υποπροϊόντα του κυτταρικού μεταβολισμού, στοχεύοντας και επιτυγχάνοντας τη μείωση της κυτταρίτιδας και του τοπικού πάχους.\nΗ τοπική, εστιασμένη θέρμανση αυξάνει παράλληλα τον μεταβολισμό των ινοβλαστών, έτσι ώστε να επιταχυνθεί η παραγωγή κολλαγόνου και ελαστίνης. Με αυτόν τον τρόπο εξασφαλίζεται ένα φυσικό και ομοιόμορφο αποτέλεσμα στη σύσφιγξη και την τόνωση του δέρματος.\nΕΞΕΙΔΙΚΕΥΜΕΝΕΣ ΠΡΟΪΟΝΤΙΚΕΣ ΘΕΡΑΠΕΙΕΣ\nΣτο Ινστιτούτο Αισθητικής Esthetician εφαρμόζονται θεραπείες για την αντιμετώπιση κυτταρίτιδας, ραβδώσεων και χαλάρωσης με τη βοήθεια έντονων δραστικών ουσιών από δερματολογικά εξειδικευμένα προϊόντα. Ακολουθούνται πρωτόκολλα που λειτουργούν στοχευμένα, τοπικά και ανώδυνα, δίνοντας πολύ καλά αποτελέσματα.


kozan.gr: Ο οικονομικός επόπτης του ΕΒΕ Κοζάνης, Γ. Παντελίδης, απευθυνόμενος, για τη “Συμφωνία των Πρεσπών”, σε Ο. Τελιγιορίδου & Μ. Δημητριάδη, στην χθεσινή επετειακή εκδήλωση του ΕΒΕ Κοζάνης: “Εγώ δε θα μιλήσω για προδότες. Η ιστορία θα μας κρίνει. Η ιστορία δεν διαγράφεται, δεν παραγράφεται, δεν ξαναγράφεται – Η Μακεδονία είναι μία και είναι Ελληνική” (Bίντεο) | Καθημερινή ενημέρωση για την Kοζάνη από το 2001 -- Κοζανη Κοζάνης Κοζανη kozani kozanh kozanhs KOZANI Πτολεμαίδα ΠΤΟΛΕΜΑΙΔΑ Eordaia Εορδαία\n27 Ιανουαρίου 2019 - 6:54 ΠΜ 48 Comments\nΔεν έλειψε κι η – μικρής έκτασης, σε χαμηλούς τόνους – πολιτική αντιπαράθεση, από την χθεσινή επετειακή εκδήλωση του ΕΒΕ Κοζάνης, για τον εορτασμό των 100 χρόνων από την ίδρυσή του. Η Υφυπουργός Αγροτικής Ανάπτυξης Ο. Τελιγιορίδου, που ήταν παρούσα στην εκδήλωση, κατά τη διάρκεια του χαιρετισμού της, απάντησε στον Πρόεδρο του ΕΒΕ Κοζάνης, Ν. Σαρρή, που προηγουμένως, στην ομιλία του, αναφέρθηκε στη “Συμφωνία των Πρεσπών”, θέτοντας το ερώτημα “Υπάρχει κανείς στον κόσμο που να μην γνωρίζει ότι ο Μέγας Αλέξανδρος είναι Έλληνας;”. Η Υφυπουργός, είπε ότι, πλέον, με τη Συμφωνία, ακόμη και οι γείτονες μας δέχονται πλέον πως ο Μ. Αλέξανδρος ανήκει στην αρχαία ελληνική ιστορία. Στη συνέχεια, ο βουλευτής Κοζάνης Μ. Δημητριάδης μίλησε για τις αναπτυξιακές προοπτικές που “ανοίγουν”, προς το Βορρά, μετά τη Συμφωνία των Πρεσπών, για τις επιχειρήσεις στην Δ. Μακεδονία. Τέλος, το λόγο έλαβε οικονομικός επόπτης του ΕΒΕ Κοζάνης, Γ. Παντελίδης, ο οποίος, μένοντας στο θέμα της Συμφωνίας των Πρεσπών κι απευθυνόμενος σε Ο. Τελιγιορίδου & Μ. Δημητριάδη, τους είπε :”Εγώ δε θα μιλήσω για προδότες. Η ιστορία θα μας κρίνει. Η ιστορία δεν διαγράφεται, δεν παραγράφεται, δεν ξαναγράφεται. Η Μακεδονία είναι μία και είναι Ελληνική”. Δείτε την τοποθέτηση του Γ. Παντελίδη, που ο ίδιος “ανέβασε” στο προσωπικό του προφίλ στο facebook\nΑνώνυμος - 27 Ιανουαρίου, 2019 at 08:18\nΠάρε και εσύ τα μπράβο σου. Τα αρχικά ΝΑΤΟ σου λένε κάτι; Για θυμήσου… Για ρώτα κανέναν μεγαλύτερο της οικογένειας…. Πόση υποκρισία ρε… Έχει καταντήσει αηδία.\nΑνώνυμος - 27 Ιανουαρίου, 2019 at 10:51\nΟπότε ας ξεπουλήσουμε τα πάντα σαν καλοί νενέκοι του Νάτο…\nΑνώνυμος - 27 Ιανουαρίου, 2019 at 23:17\nΚαμιά σχέση όμως…Το ΝΑΤΟ στη συγκεκριμένη περίπτωση , αλλού κολλάει. Αυτός ξέρει…\nΑνώνυμος - 27 Ιανουαρίου, 2019 at 10:57\nΜπράβο!!!! Καλά τους τα είπε!\nΑπαραδεκτοι - 27 Ιανουαρίου, 2019 at 13:17\nΠρώτη φορά στα χρονικά το Επιμελητήριο χρωματίζεται τόσο έντονα.\nΜε ποιο δικαίωμα Σαρρη και Παντελιδη το κάνετε αυτό???\nΑν εσείς είστε δεξιοί δικαίωμα σας.\nΣαρρη έλεγες ψεύτικα λόγια προεκλογικά για ανεξαρτησίας!!!\nΕξυπηρετείς συμφέροντα άλλων στην πλάτη των επαγγελματιών!!!\nΝτροπή και μόνο ντροπή και στα 100 χρόνια κιολας\nΑνώνυμος - 27 Ιανουαρίου, 2019 at 14:35\nΓΙΑΤΙ ΤΟΝ ΚΡΑΖΕΤΕ ΡΕ ΠΑΙΔΙΑ? ΕΙΝΑΙ ΕΚΛΕΓΜΕΝΟΣ ΚΑΙ ΕΙΠΕ ΤΗΝ ΑΠΟΨΗ ΤΟΥ. ΔΗΛΑΔΗ ΔΕΝ ΠΡΕΠΕΙ ΝΑ ΜΙΛΑΕΙ ΚΑΝΕΝΑΣ? Η ΟΠΟΙΟΣ ΜΙΛΑΕΙ ΤΟ ΚΑΝΕΙ ΓΙΑ ΑΥΤΟΠΡΟΒΟΛΗ? ΦΤΑΝΕΙ ΜΕ ΤΗΝ ΑΝΘΡΩΠΟΦΑΓΙΑ. ΚΑΙ Ο ΚΑΘΕΝΑΣ ΚΡΙΝΕΤΑΙ Μ ΑΥΤΑ ΠΟΥ ΛΕΕΙ ΚΑΙ ΑΥΤΑ ΠΟΥ ΚΑΝΕΙ\nΑνώνυμος - 27 Ιανουαρίου, 2019 at 14:44\nΤι χρωματίζεται ρε σκοπιανοτσολια ανθέλληνα; Ελληνικό Επιμελητήριο είναι, τι ήθελες, να χειροκροτούν το ξεπούλημα της βουλής; Ποιά συμφέροντα εξυπηρετείς; Του Μεγάλου Αλεξάνδρου ή του Φιλίππου του Β’;;;;;; Έχετε κάψει εγκέφαλο εκεί στους τσιπροκαμμένους….ΝΤΡΟΠΗ ΣΑΣ ΣΚΟΠΙΑΝΟΤΣΟΛΙΑΔΕΣ ΠΟΥ ΠΡΟΣΠΑΘΕΙΤΕ ΜΑΤΑΙΑ ΝΑ ΔΙΧΑΣΕΤΕ ΚΑΙ ΝΑ ΚΟΜΜΑΤΙΚΟΠΟΙΗΣΕΤΕ ΤΗΝ ΕΛΛΗΝΙΚΟΤΗΤΑ ΤΗΣ ΜΑΚΕΔΟΝΊΑΣ!!!\nΑνώνυμος - 27 Ιανουαρίου, 2019 at 08:21\nΕξυπνάδες καί πολιτικά πανηγύρια με τα λεφτά των μελών. Ποια άτομα προσκλήθηκαν στην εκδήλωση?? Γιατί δεν μοιράστηκαν προσκλήσει??\nΟυίσκι από το πρωι - 27 Ιανουαρίου, 2019 at 11:37\nΧθες οι επιχειρηματίες του νομού με τα λεφτά τους,δεξιωθηκαν όλη τη δεξιά παράταξη. Πολύς κόσμος άσχετος με την επιχειρηματικοτητα. Να ‘ ναι καλά ο Σαρρης ο ανεξάρτητος\nΟ λογικος - 27 Ιανουαρίου, 2019 at 13:25\nΕκμεταλλευτές του Επιμελητηρίου.\nΚαι απλά ας προσέχατε τι ψηφίζατε.\n0,60 - 27 Ιανουαρίου, 2019 at 15:21\nπαύλος κοζάνη - 27 Ιανουαρίου, 2019 at 09:11\nόλοι είναι υπεύθυνοι για αυτά που θα επακολουθήσουν,και ιδιαιτέρων,ο πρόεδρος της δημοκρατίας.\nANΟNYMOS - 27 Ιανουαρίου, 2019 at 09:48\nΙδιαίτερων ο Μακεδονομάχος Σαμαράς με τους ένα εκατομμύριο Αλβανούς….\nΑνώνυμος - 27 Ιανουαρίου, 2019 at 10:45\nΤον έχουν ξεπεράσει κατά πολύ οι αλληλέγγυοι του Σύριζα…\nANοNYMOS - 27 Ιανουαρίου, 2019 at 10:53\nΑυτός δεν ξεπερνιέται με τίποτα!\nΑνώνυμος - 27 Ιανουαρίου, 2019 at 11:25\nΤα σημερινά “νούμερα” σε διαψεύδουν…\nαδέξιος δεξιός - 27 Ιανουαρίου, 2019 at 11:08\nΣε ενοχλούν οι Αλβανοί του σαμαρά φασίστακι;\nΑν δεν ήταν οι Αλβανοί του σαμαρά μήπως θα έστελνες τα παιδιά σου να δουλέψουν οικοδομή, χωράφια και να κοιτάνε γιαγιάδες και παππούδες μας;;; που έχουμε καταντήσει ένας από λαός από τεμπέληδες\nΑνώνυμος - 27 Ιανουαρίου, 2019 at 11:30\nΣυριζαίοι ψευτοαριστεροί ρατσιστές που τους ενοχλούν οι Αλβανοί…\nΑνώνυμος - 27 Ιανουαρίου, 2019 at 11:33\nΤο αυγό του φιδιού και ο φασισμός του Σύριζα αποκαλύπτεται, αποφασίζουν χωρίς να ρωτούν τους πολίτες και τους ενοχλεί το άνοιγμα των συνόρων της Αλβανίας, αλλά όχι των Σκοπίων. Πιασ’τα αυγό και κούρεφτο!\nΑνώνυμος - 27 Ιανουαρίου, 2019 at 09:23\nΚι άλλος που ονειρεύεται πολιτική καριέρα στο όνομα της Μακεδονίας…\nΤην καλύτερη απάντηση την δίνει ο ομοϊδεάτης του πρόεδρος του ΕΒΕΑ Κ. Μίχαλος https://www.zougla.gr/money/article/k-mixalos-nea-selida-stis-emporikes-sxesis-tis-eladas-me-tin-pgdm-efoson-tiri8i-i-simfonia-ton-prespon\nΑνώνυμος - 27 Ιανουαρίου, 2019 at 10:53\nΑνώνυμος - 27 Ιανουαρίου, 2019 at 10:10\nΠΑΝΤΕΛΙΔΗΣ ΣΑΡΡΉΣ.ΤΟ ΑΠΌΛΥΤΟ ΚΕΝΟ.\nΑνώνυμος - 27 Ιανουαρίου, 2019 at 10:49\nΠου να συγκριθούν με τους γίγαντες της πολιτικής – Μίμης Γιώργος Θέμης Γιάννης\nΑνώνυμος - 27 Ιανουαρίου, 2019 at 10:26\nΈχει το θράσος να εμφανίζεται ο Μίμης; . Δεν μπορεί ούτε τα στοιχειώδη να καταλάβει;.\nΑνώνυμος - 27 Ιανουαρίου, 2019 at 11:18\nΕξυπηρέτηση ιδιοτελών σκοπών με κυνισμό , χωρίς ηθικά διλήμματα.\nΑνώνυμος - 27 Ιανουαρίου, 2019 at 10:37\nΜη παραχαράσσεται την ιστορία η Μακεδονία ειναι μια ….έγινε και viral\nΚύριε Παντελιδη ουτε αντιδράτε ουτε καλά-καλά εκλογές δε θέλετε ….έχετε βολευτεί όλοι με τον ΣΥΡΙΖΑ\nΑνώνυμος - 27 Ιανουαρίου, 2019 at 10:54\nΌπου πηγαίνουν θα τα ακούνε μέχρι τον Οκτώβρη. Μετά δε θα τους καλεί κανείς πουθενά.\nANΟNYMOS - 27 Ιανουαρίου, 2019 at 11:02\nΜετα θα έρχονται αυτοί που μας χρεοκόπησαν με τις οφσορ….\nΑνώνυμος - 27 Ιανουαρίου, 2019 at 11:29\nΜα αυτοί έρχονται ήδη, το παλιό πασόκ που έγινε Σύριζα…\nΑνώνυμος - 27 Ιανουαρίου, 2019 at 23:20\nΤο ΠΑΣΟΚ χρεωκόπησε…για τη ΝΔούλα θα μας πεις τίποτα;\nΑνώνυμος - 27 Ιανουαρίου, 2019 at 11:09\nΜέχρι τον Μάιο..\nΣας βαρεθηκα ολους!! - 27 Ιανουαρίου, 2019 at 11:58\nΚ.Παντελίδη junior ποσο ακομα θα προσπαθειτε να βγητε στο προσκηνιο με λαικισμους. Αρχικα να ρωτησω αν εχετε ποτε φιλοξενησει κατοικους των Σκοπιων η ακομα και ομαδες της γειτονος χωρας η ακομα και την εθννικη ομαδα της χωρας. Τοσα χρονια γιατι δεν διαμαρτυρηθηκατε;\nΕπισης αφου ειστε τοσο πατριωτης αραγε ποσους αλλοδαπους εχετε στις επειχειρηση σαςτην στιγμη που η περιοχη μας μαστιζεται απο ανεργια.\nΑνώνυμος - 27 Ιανουαρίου, 2019 at 14:46\n2.500 χιλιάδες χρόνια που η Μακεδονία είναι αναγνωρισμένη ως Ελληνική που ήσασταν οι σκοπιανοτσολιάδες; Τώρα θυμηθήκατε;\nΑνώνυμος - 27 Ιανουαρίου, 2019 at 13:21\nΠολύ καλά τα είπε μπράβο\nΨαριδης - 27 Ιανουαρίου, 2019 at 14:41\nολοι αυτοι οι Μακεδονομάχοι στη ΝΔ τι δουλεια έχουν;\nΑνώνυμος - 27 Ιανουαρίου, 2019 at 15:23\nΌλοι εσείς οι σκοπιανοτσολιάδες πού κρυβόσασταν 2.500 χρόνια τώρα που η Μακεδονία είναι διεθνώς αναγνωρισμένη ως Ελληνική1\nΨαριδης - 27 Ιανουαρίου, 2019 at 23:07\nΤραβα ρε 9μερε\nΑνώνυμος - 27 Ιανουαρίου, 2019 at 14:47\nΧΊΛΙΑ ΜΠΡΆΒΟ ΌΠΟΥ ΠΗΓΑΊΝΟΥΝ ΘΑ ΞΕΦΤΙΛΙΖΟΝΤΑΙ!!!\nΛύκος - 27 Ιανουαρίου, 2019 at 15:30\nΚαλά ο τέως υφυπουργός τι εκπροσωπούσε;\nΜήπως θέλει να ξαναείναι υποψήφιος βο(υ)λευτής;\nΦτάνει πού μάς κοροϊδεύσε τα προηγούμενα χρόνια.\nΣτην Αθήνα πού είσαι μόνιμος κάτοικος να είσαι υποψήφιος Μιχάλη\nΦτάνει εμάς μας έσωσες.\nΣώσε τώρα και τους Αθηναίους!!!\nΑνώνυμος - 27 Ιανουαρίου, 2019 at 18:04\nΧαχα ΧΑ χαχαχαχαχαχ … Αυτός νομίζει ότι είναι ποιο πατριώτης απο εμας που ήρθαμε να τιμήσουμε την εκδήλωση και να μας τιμήσουν ;. Εκδήλωση της ΝΔ την έκανες ρε Σαρρή . Κι εγώ ΝΔ ψηφίζω απ’ όταν ήσουν αγέννητος αγόρι αλλά τέτοια ντροπή σε εκδήλωση δεν έχω ξανά δει . Μπράβο ρε Χλιαπα . Επέλεξες σαν καθαρός δεξιός να συνεργαστείς με σωστούς. Ήμαστε κατά της συμφωνίας αλλά εσύ ρε Παντελίδη Λυπάμαι που χαλάσαμε μια τόσο όμορφη εκδήλωση …\nΑνώνυμος - 27 Ιανουαρίου, 2019 at 19:39\nΣυγχαρητήρια κ. Σαρρη κ. Παντελιδη χαλάσατε την εκδήλωση προς τιμή των επιχειρηματιών . Άξιοι!\nΑνώνυμος - 27 Ιανουαρίου, 2019 at 21:14\nΝτροπή σας τσιπροκαμμένοι, διαλύσατε τη χώρα και σας φταίνε αυτοί που σας τα λένε! Πάτε στα μπίτολα να παρελάσετε ντυμένοι σκοπιανοτσολιάδες!\nΑνώνυμος - 27 Ιανουαρίου, 2019 at 21:15\nΜπράβο! Τέτοιους Έλληνες θέλουμε, όχι σαν κάτι νενέκους υποτακτικούς του Ζάεφ!\nΑνώνυμος - 27 Ιανουαρίου, 2019 at 23:22\nτο χαχαχχαχαχαχαχαχαχχα για τους Έλληνες που θέλεις !!!! τα νεφρά μ!!!!!\nΑνώνυμος - 28 Ιανουαρίου, 2019 at 00:54\nΠολλα Συνχαρητηρια που έχετε το θάρρος να αντιστέκεστε στον αριστεροφασισμο\nΑνώνυμος - 28 Ιανουαρίου, 2019 at 10:04\nΤο αντίβαρο στον αριστερό φασισμό είναι ο δεξιό φασισμός\nΑνώνυμος - 28 Ιανουαρίου, 2019 at 14:29\nΔεν φταει κανενας αλλος εμεις φταιμε.Βγαινει ο καθενας και εκφέρει δημόσια άποψη , πρέπει να κατέβηκαν απο αλλόν πλανητη λες και πριν απο 5 χρονια μολις που ηταν στην κυβέρνηση ειχαν αλλη αποψη …Κυριοι του εβε ειναι ατομα μεσα σε εσας που χρωστανε τα παντα ολα με δανεια σε τραπεζες και υπερεξοδα και αλλα πολλα. αυτά είναι τα προβλήματα που πρεπει να λυθουν\n« kozan.gr: Πτολεμαΐδα: Πολύ κέφι, το βράδυ του Σαββάτου 26/1, στο χορό του Πολιτιστικού Συλλόγου Ασβεστόπετρας (Βίντεο & Φωτογραφίες)\nΈρχονται αλλαγές σε σχολικά βιβλία μετά την ψήφιση της Συμφωνίας των Πρεσπών »


Πολυτελή ξενοδοχεία σε Goreme, Τουρκία | Hotels.com\nΠολυτελείας ξενοδοχεία στην πόλη Goreme\nΞενοδοχεία - Πολυτελείας - Goreme\nGoreme: Πώς είναι αυτός ο προορισμός για πολυτελείς διακοπές;\nGoreme: Τα πολυτελή ξενοδοχεία με τις εκπληκτικές παροχές και τις εξαιρετικές υπηρεσίες δεν είναι απλώς και μόνο, για να κοιμηθείτε. Μπορείτε να επιλέξετε ανάμεσα σε 16 πολυτελή καταλύματα σε αυτόν τον προορισμό (Goreme) και θα βρείτε σύγχρονες παροχές και όμορφα δωμάτια. Θα μπορούσατε να κλείσετε ένα δωμάτιο ξενοδοχείου ακόμα και κοντά σε αξιοθέατα, όπως: Κοιλάδα της Αγάπης και Ρωμαϊκό Κάστρο του Γκιόρεμε, ή να βρείτε μια σουίτα πολυτελείας σε μια πιο ήσυχη περιοχή, για να ξεκουραστείτε και να χαλαρώσετε. Είτε ψάχνετε ένα ξενοδοχείο πολυτελείας στο κέντρο αυτού του προορισμού (Goreme), είτε κάτι λίγο πιο μακριά, η Hotels.com προσφέρει μια εξαιρετική επιλογή προσφορών που σίγουρα δεν θα σας απογοητεύσουν.\nGoreme: Ποια είναι ορισμένα από τα καλύτερα ξενοδοχεία πολυτελείας εδώ;\nΜετά από μια ημέρα εξερεύνησης αυτού του προορισμού (Goreme), μπορείτε να απολαύσετε ένα γεύμα σε ένα από τα καλύτερα εστιατόρια, να χαλαρώσετε με τις απαλές πετσέτες και να κοιμηθείτε με το άνετο μαξιλάρι στο ευρύχωρο κρεβάτι του πολυτελούς ξενοδοχείου σας. Goreme: Η Hotels.com διαθέτει 16 καταλύματα πολυτελείας εδώ. Παρακάτω θα βρείτε τις πιο δημοφιλείς επιλογές μας:\nΞενοδοχείο πολυτελείας με μπαρ δίπλα στην πισίνα, κοντά σε: Κάστρο Ουτσισάρ\nΞενοδοχείο στο κέντρο της πόλης, σε κοντινή απόσταση από: Κάστρο Ουτσισάρ